SCHOOL EDUCATION MINISTER HOVIN STATE WORKING COMMITTEE FOR TEACHERS’ DAY 2024,"1450/2024-2025 Aizawl, 05.08.2024: State Working Committee for Teachers’ Day 2024 chu vawiin khan an Chairman, School Education Minister Dr. Vanlalthlana hovin Directorate of School Education Directorate conference hall-ah kumin Teachers’ Day hman dan tur leh zirtirtute hmakhua kaihhnawih pawimawh dan sawiin a thukhawm. Meeting-ah hian kumina Zirtirtute Ni puala state pum huap leh district level a hmalakna tur hrang hrang chhawpchhuah te chu enho in pawm tlan a ni. Heng bakah hian National Foundation for Teachers Welfare (NFTW) Fund a sum thawh zat leh he fund atanga zirtirtu damlo leh natna khirhkhan tuarte tanpuina pek chungchang te, zirtirtu national leh state awardee lo ni thawhte chaiwmawi chungchangte sawiho a ni bawk. School Education Minister chuan zirna hmasawn zelna tura zirtirtute pawimawhna a sawi a. Zirna tihhmawsawn kawnga hnathawk kalkhawmte hnenah chuan state ah zirna quality tha siam a nih nan theihtawp chhuah turin a sawm bawk a ni. School Education Secretary Pu David Lalthantluanga chuan Mizo zinga ram pum leh state pum huap zirtirtu tha chawimawina – National leh State Award dawngtute chawimawi nachang hriat pawimawh a tih thu a sawi a. He hunah hian School Education Director Pu Lalsangliana chuan Mizoramin zirtirtu chhuanawm leh tha tak tak nei mahse National Award la thei tura hming thawh – recommendation lut a tam loh thu sawiin, hemi kawngah hian tan lak tul a tih thu a sawi tel bawk. Attachment Loading attachment...",Dated: 5 th Aug 24 4:32 PM,https://dipr.mizoram.gov.in/post/school-education-minister-hovin-state-working-committee-for-teachers-day-2024